NaiveNeuron/SloPal huggingface dataset:
Madej, Róbert, poslanec NR SR (2010-10-20):
Ďakujem pekne. Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, výstavbu a dopravu, Výboru Národnej rady Slovenskej republiky pre obranu a bezpečnosť, ďalej, aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že návrh zákona prerokujú v druhom čítaní určené výbory do 24. novembra 2010 a gestorský výbor do 26. novembra 2010.
Paška, Pavol, predseda NR SR (2013-05-22):
Dobre, tak prerušujem a budeme o tom hlasovať o piatej. Poprosím medzitým, aby ste sa naozaj mohli oboznámiť s tým, že ide naozaj len o logiku prečíslovania a tak, aby nevznikla legislatívna chyba. Takže prerušujem a budeme potom v treťom čítaní hlasovať až o 17.00 hodine. Poprosím organizačný obor, aby zabezpečil pre poslankyne a poslancov pozmeňujúci návrh na legislatívno-technické zmeny tak, ako ich predniesla pani poslankyňa Vitteková. Budeme pokračovať teraz hlasovaním v druhom čítaní o vládnom návrhu zákona o odovzdávaní, uznávaní a výkone rozhodnutí o opatreniach dohľadu ako náhrade väzby v Európskej únii . Je to tlač 402. Poprosím pani poslankyňu Vittekovú, aby uviedla hlasovanie.
T. Bastrnák, poslanec: (2006-10-18):
Samozrejme, nie som právnik, takže nevedel som na túto otázku odpovedať, ale opýtal som sa svojich kolegov. Oni povedali, že túto otázku je potrebné posúdiť aj z hľadiska ochrany nadobudnutých práv, ktoré by neskoršia právna úprava nemala rušiť. V danom prípade bol predseda úradu vymenovaný do funkcie za účinnosti spoločnej právnej úpravy a mohol sa spoliehať na to, že odvolaný môže byť len z dôvodov taxatívne vymedzených v § 22 ods. 10 zákona č. 581/2004, čo mu pri výkone funkcie zabezpečovala potrebnú mieru nezávislosti. Neskoršia právna úprava, ktorá zmení tento výpočet len na demonštratívny a umožní odvolanie predsedu úradu z akéhokoľvek dôvodu, resp. aj bezdôvodne, smeruje proti tejto dobrej viere. Ohrozuje nezávislý výkon verejnej funkcie predsedu úradu smerom do minulosti, keď jeho predchádzajúce autonómne rozhodnutia, ktoré sa nemuseli zhodovať s politickým názorom ministerstva zdravotníctva alebo členom vlády, umožnia sankcionovať odvolaním z funkcie. Preto si myslím, že navrhovaná právna úprava tak svojou povahou predstavuje protiústavnú retroaktívnu normu, ktorá je v rozpore s princípom právneho štátu ustanovenia čl. 1 ods. 1 ústavy, a preto za klub poslancov SMK – Magyar Koalíció Pártja budeme podporovať návrh pani poslankyne Sabolovej. Ďakujem pekne.
Jurinová, Erika, podpredsedníčka NR SR (2015-05-22):
Ďakujem, pán navrhovateľ. Pán spravodajca sa nechce vyjadriť. Prerušujem rokovanie o tomto bode programu. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov . Návrh zákona je uverejnený ako tlač 1516, návrh na jeho pridelenie na prerokovanie výborom je v rozhodnutí č. 1527. Nech sa páči, pán poslanec Matovič prednesie za skupinu poslancov návrh zákona.
Kollár, Boris, predseda NR SR (2023-05-09):
(Zaznievanie gongu.) Vážené panie poslankyne, vážení páni poslanci, prosím, zaujmite svoje miesta v sále, budeme pokračovať hlasovaním. (Zaznievanie gongu. Krátka pauza. Konzultácia predsedajúceho s niektorými poslancami mimo mikrofónu.) Kolegovia, požiadam vás o dve minúty strpenia, lebo pán minister chce požiadať o otvorenie jedného zákona a potrebujeme to technicky pripraviť. Ďakujem. (Krátka prestávka.)
Šefčík, Marek, poslanec NR SR (2020-06-05):
Ďakujem za slovo. Ja len chcem uviesť, že pri prvom hlasovaní, ktoré sme absolvovali, ktoré uvádzal pán poslanec Kazda, zariadenie nezaregistrovalo moje hlasovanie, bol som za. Prosím o opravu. Ďakujem.
Marcinková, Vladimíra, poslankyňa NR SR (2022-05-10):
Ďakujem pekne, pán predsedajúci. Hlasovanie podľa dohody dávam vo štvrtok o jedenástej hodine. Tak?
A. Belousovová, podpredsedníčka NR SR: (2007-09-11):
Nech sa páči, pani poslankyňa.
Kollár, Boris, predseda NR SR (2021-06-29):
Prosím, prezentujeme sa a hlasujeme. (Hlasovanie.) Prítomných 132 poslancov, za 49, proti 23, zdržalo sa 58, 2 nehlasovali. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz budeme hlasovať o bode 62 programu, je to prvé čítanie o návrhu poslancov Pellegriniho, Rašiho, Šutaj Eštoka a Blcháča na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty (tlač 579). Prosím spravodajcu z výboru pre financie a rozpočet poslanca Martina Beluského, aby hlasovanie uviedol. (Hlasovanie o návrhu poslancov Národnej rady Slovenskej republiky Petra Pellegriniho, Richarda Rašiho, Matúša Šutaj Eštoka a Jána Blcháča na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 579.)
Figeľ, Ján, podpredseda NR SR (2014-10-30):
Nech sa páči, Daniel Lipšic.
I. Mikloš, podpredseda vlády a minister financií SR: (2004-10-26):
Navyše chcel by som poukázať na to, že áno, cena ropy a z toho vyplývajúca cena benzínu a nafty je veľmi nepríjemná, ale je to vec, ktorú dosť ťažko môžeme ovplyvniť. Skúsenosti iných krajín, ktoré znížili spotrebnú daň, ukázali, že to neviedlo k adekvátnemu zníženiu cien týchto komodít a zároveň sme prijali aj dohodu, aj keď je to len džentlmenská dohoda v rámci európskej dvadsaťpäťky na porade ministrov financií na Ekofine, že jednotlivé krajiny nebudú prijímať jednostranné kroky v tejto oblasti bez celkovej dohody v rámci Európskej únie. Navyše tento návrh je nad rámec vládou predloženej novely tohto zákona, čiže chcem požiadať, aby sa špeciálne hlasovalo, aj keď neviem, či ja o tom môžem požiadať, ale teda oznamujem, že je nad rámec tej vládnej novely, aj preto neodporúčam, aby tento návrh bol schválený. Ďakujem pekne.
Dostál, Ondrej, poslanec NR SR (2023-12-19):
Ďakujem, pán predsedajúci, podpredseda Danko. Pán poslanec Hlina, mňa zaujalo to, čo si hovoril o tej reklame, už si to teda spomenul aj v niektorých faktických, faktických poznámkach. Tak pozrime sa na to, že či je to, ten moment reklamy alebo propagácie tam je prítomný. A podľa mňa je tam veľmi silne prítomný a nemyslím teraz len tak reklamu a propagáciu pre krajinu, pre Slovenskú republiku, skôr reklamu a propagáciu pre politickú stranu, kvôli ktorej sa tento nový rezort vytvára, lebo tie záujmy, ktoré za tým sú, nepochybne sú nejaké personálne, že teda bude mať, bude mať strana o ministra viacej, bude mať jedného, dvoch, troch, štyroch, piatich, siedmich, za ako zložité to budú považovať, štátnych tajomníkov viacerých, nejakých úradníkov, poradcov, hovorcov, možno vzniknú nejaké rezortné organizácie, ktoré budú podriadené, kde si dosadia svojich ľudí, možno tam sú nejaké biznisové záujmy, ale nepochybne je tam aj ten rozmer reklamy a propagácie pre politickú stranu, ktorá sa bude prezentovať, že my tuto rozvíjame cestovný ruch alebo cestovný ruch a šport. A je to taká zvláštna predstava, že vytvoríme, je tu nejaký problém, alebo chceme, chceme niečo zlepšiť, tak zlepšíme to tým, že vytvoríme ministerstvo. A teda ak chce pán podpredseda reagovať, tak môže, on sa môže kedykoľvek prihlásiť do rozpravy a dvadsať minút rozprávať aj mimo poradia. Len to som chcel upozorniť.
Jarjabek, Dušan, poslanec NR SR (2010-12-15):
Ďakujem pekne. Bol by som rád pri takýchto argumentoch, keby mi niekto vysvetlil, ako to bude napríklad teoreticky, keď bude vyhlásená mobilizácia v jednom alebo druhom štáte. Ďakujem za pozornosť.
Sulík, Richard, predseda NR SR (2010-08-11):
Ďakujem. Do rozpravy sa prihlásila pani ministerka Žitňanská.
Svrček, Miloš, poslanec NR SR (2022-06-24):
Ďakujem pekne za slovo. Ďakujem, pán poslanec, za vystúpenie. Mňa tam zaujali napríklad ustanovenia o tom, alebo vaše vystúpenie k prevencii, áno, ja absolútne súhlasím, prevencia je mimoriadne dôležitá a to sa nebavíme len o oblasti životného prostredia, ale aj o ostatných oblastiach. Prevencia je jednak efektívnejšia, jednak účinnejšia, jednak lacnejšia ako tie riešenia, ktoré sú nepripravené, ktoré sú veľmi narýchlo riešené, a to je v podstate tá situácia, ktorú tu máme teraz pri medveďoch, že jednoducho teraz tie riešenia, odstrel medveďov riešime po zvolaní napr. stretnutí s odborníkmi, po zvolaní mimoriadneho výboru pôdohospodárskeho, po zvolaní tejto mimoriadnej schôdze. Ja sa len pýtam, že čo by bolo, keby sa napr. neozvali ľudia, ľudia z regiónov. Nechalo by sa to tak? Ako ja kvitujem, že sú tu aj nejaké pripravované systémové riešenia, napr. aktualizácia toho dotknutého programu ohľadne medveďov, ktorý ste spomínal. Ako je to super, že sa takto pozeráme do budúcna, dopredu, že sa to bude aktualizovať, že sa budeme pozerať na tento problém takto, ale my teraz absolútne neriešime prevenciu. Takže ja apelujem aj na ministerstvo životného prostredia, apelujem na jednotlivé orgány ochrany životného prostredia, ktoré sa venujú tejto oblasti, aby fakt tú prevenciu nedávali bokom a neostali sme zase len pri odstrele medveďov, pretože tiež chodím po lese, chodím po Orave, chodím po Liptove, a môžem vám povedať na rovinu, ten... toto leto asi nepôjdem do lesa, lebo necítim sa bezpečne, určite so sebou nezoberiem svoje deti, pretože jednoducho nebudem mať odvahu na to, aby som do toho lesa išiel. Takže opätovne apel na kompetentné orgány, riešte aj prevenciu. Ďakujem pekne.
Štefanec, Ivan, poslanec NR SR (2012-10-23):
Ďakujem pekne, pani podpredsedníčka. Pán Kaník spomínal výdavky, ktoré nepotrebujeme. Konkrétne nákup zdravotnej poisťovne. Ja som tiež presvedčený, že týmto krokom sa nezlepší zdravotná starostlivosť pre občanov, že takýto krok nepomôže nikomu okrem tých, ktorí vlastnia zdravotnú poisťovňu. Čiže nákup zdravotnej poisťovne v dnešných časoch je nákup nezmyselný. Spomínal aj budovu pre ministerstvo zahraničných vecí, ktorú ozaj ministerstvo nepotrebuje, ale sú aj ďalšie výdavky, ktoré nie sú nutné. Nedávno sme boli svedkami, že vláda rozdelila 120 mil. na investičné stimuly, 145 mil. na udržanie pracovných miest. To sa doteraz nedialo. Myslím si, že netreba ustupovať vydieračom a netreba dávať zlý príklad aj ostatným firmám, ktoré takto len sa snažia vydierať štátnu kasu na akési údajné udržanie pracovných miest. Naproti tomu je stále priestor pri šetrení, pri systémových opatreniach na strane štátneho rozpočtu, pri spravodlivejšom sociálnom systéme, pri tom, aby sme mali menej príspevkových, rozpočtových organizácií, aby sme nemíňali toľko, ako míňame teraz. Ako sme počuli nedávno v tejto snemovni, o pol miliardy viac na bežných výdavkoch než minulý rok. Takže priestor na šetrenie stále je a keby štát viac šetril, tak nemusí takto drasticky zvyšovať dane. Ďakujem.
Žitňanská, Jana, poslankyňa NR SR (2014-05-27):
Ďakujem veľmi pekne. V prvom rade sa chcem teda poďakovať pánovi poslancovi Poliačikovi, že podstúpil to martýrium a prečítam ten druhý pozmeňujúci návrh, naozaj bol rozsiahlejší, ale myslím si, že bol dobrý a užitočný. A ja sa chcem poďakovať aj ministrovi vnútra za to, že bola možná dohoda na tom, aby sa v tomto zákone ukotvilo to, že bude sa dohliadať pri voľbách na to, aby keď sa bude vyberať volebná miestnosť, sa snažili nájsť takú, ktorá je debariérizovaná, kde nie sú bariéry, tak, aby aj ľudia, ktorí majú problémy s mobilitou, ktorí sú či už zdravotne postihnutí, alebo starší, mali možnosť sa na voľbách zúčastniť. Pretože aj pri týchto voľbách do europarlamentu alebo aj pri tých prezidentských som zaznamenala niekoľko podnetov, kedy ľudia neboli schopní vyjsť schody a ísť voliť. Spôsobovalo to chaos. A myslím si, že by sme nemali zabúdať na týchto ľudí a mali by sme sa snažiť im tie podmienky zlepšiť. Takže ďakujem veľmi pekne ešte raz.
Baránik, Alojz, poslanec NR SR (2023-05-17):
Ja som na rozdiel od kolegu Viskupiča sa trošku zdrhol pri počúvaní tých nezmysluplných vyjadrení pána kolegu Kremského, pretože začať tým, že súhlasí s tým v podstate aj dobre zdôvodnil, prečo súhlasí s tým, čo hovorí strana SaS, tak potom úplne obligátne na záver to bolo celé o tom, že Saske padajú preferencie a robí veci, ktoré by inak nerobila. No, nemôže byť väčšieho klamstva ako toto. Saska síce určite sa zaoberá tým, že nemá také preferencie, ktoré si myslíš, že by mala mať, ale hovoriť, že robíme niečo inak, ako by sme to inak robili len preto, že máme iné preferencie, ako by sme chceli mať, je jednoducho klamstvo. A je to klamstvo vo svetle toho, čo tu hovoril aj kolega Dostál, že ten čas, ktorý by sme tu mohli naozaj zmysluplne využiť, tak ten bol premárnený práve vecami, ktoré prišli z vášho klubu a ktoré boli premárnené ľuďmi, ktorí tu dokážu hodiny a hodiny hovoriť o veciach, ktoré zaujímajú len jeho a ktoré, ktorým jediným účelom je pretláčať seba samého a potláčať stranu, ktorá je trochu iná, ako je OĽANO v niektorých veciach a ktorá chce dobré veci. Tak ja tomu nerozumiem, že prečo je potrebné vytvárať tu konflikt aj tam, kde konflikt nie je.
V. Veteška, podpredseda NR SR: (2005-10-26):
(Hlasovanie.) Prítomných 121, za 110, proti 1, zdržalo sa 8, nehlasovali 2. Konštatujem, že sme schválili predmetný návrh o pridelení návrhu tohto zákona výborom, určenie gestorského výboru a príslušné lehoty na prerokovanie v druhom čítaní. Panie poslankyne, páni poslanci, budeme pokračovať v rokovaní Národnej rady. Otvoril som už všeobecnú rozpravu. Prvý do rozpravy sa prihlásil pán poslanec Šulaj. Nech sa páči, pán poslanec, máte slovo. Ako druhá a posledná vystúpi pani poslankyňa Tóthová. Už som skončil možnosť ďalších prihlášok do rozpravy k tomuto bodu programu. Len pre informáciu, prerokúvame tlač č. 1332. Pán Šulaj, ja sa ospravedlňujem, ale tak je to tu teraz. Na päť minút prerušujem rokovanie a keď sa, spravidla po hlasovaní, upokojí rokovacia sála, tak potom budeme v pokoji pokračovať ďalej. (Prestávka.) (Po prestávke.)
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 135 poslancov, za 98, proti žiadny, zdržalo sa 31, nehlasovali 6. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
T. Cabaj, podpredseda NR SR: (2010-02-02):
Pán spravodajca sa nechce vyjadriť. Prerušujem rokovanie o tomto bode programu. Ďakujem pekne, pani ministerka, za odôvodnenie. Teraz poprosím pani podpredsedníčku vlády, aby nám uviedla vládny návrh zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 1485, rozhodnutie predsedu č. 1520. A len pripomínam, že ideme v skrátenom legislatívnom konaní. Nech sa páči, pani podpredsedníčka vlády, máte slovo.
Kotleba, Marek, poslanec NR SR (2021-11-12):
No, takže môžem pokračovať?
Petrík, Simona, poslankyňa NR SR (2019-09-24):
Ďakujem veľmi pekne. Ja by som súhrnne reagovala na vás všetkých, okrem kolegov Poliačika a Žarnaya, ktorým týmto veľmi ďakujem za podporu. Viete, čo je zaujímavé? Že vy sa tu chválite tým, že akú máme vkusnú a skvelú diskusiu, jak nám to šľape v tomto parlamente, teraz ako sme my inteligentní. Mne tu akože hovoríte, ako ja vedome buď klamem, alebo som nevzdelaná, som neinteligentná. Ja mám vyštudovaná politológiu a mám doma štvorročné dieťa, takže ja viem presne, o čom rozprávam. Venujem sa ženským právam veľmi dlhú dobu. Takže zaujímavé je, že diskusia je slušná a pekná, pokiaľ nepríde iný názor. Ja mám skrátka iný názor, pán Vašečka, takže mi nehovorte, že je to nezmysel. Pretože to isté môžem hovoriť ja na vaše názory. Zatiaľ som to neurobila. Naozaj som sa držala faktov, držím sa. Áno, vy ste hovorili, že všetky moje názory, ktoré som prezentovala, sú nezmysel. (Reakcia z pléna.) Hovoríte, áno, presne. Ja tvrdím, že žena má mať právo sa rozhodnúť o svojom vlastnom tele. Áno, a to dieťa, ktoré je v jej tele, bez nej nevie prežiť. Čiže stále trvám na tom, že žena má mať právo sa rozhodovať o svojom tele, či je tehotná, alebo nie je tehotná. Či sa vám to páči, pán Vašečka alebo pán Kotleba alebo pani Grausová, alebo nepáči. Skrátka toto je názor, ktorý mám ja a má ho, videli ste, koľko ľudí v našej krajine. Takže skrátka, vezmite to ako fakt. Máme rozpor názorov a je dôležité, aby tieto názory v parlamente zazneli. Ďakujem.
Borec, Tomáš, minister spravodlivosti SR (2012-06-28):
Posledný odsek.
Fecko, Martin, poslanec NR SR (2014-11-10):
Ďakujem pekne. Pán premiér, školili ste nás, ako sa má vyvodzovať zodpovednosť za zlyhanie, tak ja pripomeniem iba jeden fakt, že pokiaľ bol Daniel Krajcer ministrom kultúry, tak osobne z tohto tu pultu vyhlásil, že pokiaľ nevyjde projekt zlúčenia Rozhlasu a televízie Slovenska, tak dáva demisiu a odstupuje. Zatiaľ som to u žiadneho ministra, ktorý je vo vláde, ktorého som mal tú česť zatiaľ zažiť, aby takto férovo sa postavil k nejakému svojmu prehrešku, ktorý už vopred avizuje, ak sa tak stane, odstupuje, nie až keď sa mu na to príde, nezažil. Ďalej, hovorili ste, chcete tu mať županov, starostov, lebo tí najlepšie vedia, ako to tam chodí alebo nechodí. Dúfam, že tým ste nechceli povedať, že ak nie je župan tu v parlamente, tak že iného župana a iného starostu podnet ide do koša. Ale, áno, nech sa páči, nech tu budú, ale nech berú jeden plat, nie tri platy, päť, sedem platov. Nech sa páči, nech sem prídu, keď stíhajú všetko robiť, ale za jeden plat. Ďalej ste hovorili, že nechodíme medzi ľudí. No ja som, nehnevajte sa, medzi ľuďmi a stretávam aj sem-tam vašich, takže môžem povedať, že sem-tam sa nájdeme v teréne. Ďalej, povedali ste, že starosta vyjde z obce a hneď je konfrontovaný so svojimi voličmi z očí do očí. Áno, a tvrdím, o to vyššia je zodpovednosť poslanca Národnej rady Slovenskej republiky, lebo ten vyjde z parlamentu a okamžite má svojho voliča, za ktorého je zodpovedný pred parlamentom. To znamená, je jedno, či ste z Topoľčian, z Prievidze, z Námestova, ale máte zodpovednosť za 5,4-miliónový národ slovenský, lebo ste v Národnej rade Slovenskej republiky. A ešte nakoniec, hovorili ste, že vás nebudú počúvať, keď tam bude iný politický nominant, tak ja sa pýtam: Môže čítať politický nominant ináč zákon ako nepolitický nominant? To máme dvojkoľajnosť zákonov? Zákony... (Prerušenie vystúpenia časomerom.)
M. Hort, podpredseda NR SR: (2008-10-23):
A slovo má pán poslanec Dušan Jarjabek.
Grendel, Gábor, podpredseda NR SR (2023-03-17):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Vyhlasujem rozpravu za skončenú. Chce zaujať stanovisko pán poslanec Šíbl v záverečnom slove? Nie. A pán spravodajca tak isto nie. Prerušujem rokovanie o tomto bode programu. Pokračujeme prvým čítaním o návrhu poslancov Jany Žitňanskej, Lukáša Kyselicu a Dominika Drdula na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. Návrh zákona má tlač 1506, návrh na jeho pridelenie na prerokovanie výborom je v rozhodnutí č. 1570. Dávam slovo pánovi poslancovi Lukášovi Kyselicovi, aby návrh zákona uviedol. (Rokovanie o návrhu poslancov Národnej rady Slovenskej republiky Jany Žitňanskej, Lukáša Kyselicu a Dominika Drdula na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 1506.)
Milanová, Natália, poslankyňa NR SR (2018-11-30):
Ja chcem všetkým veľmi pekne poďakovať za faktické poznámky. Dali ste mi nádej a to je v tomto prípade viac, ako som si trúfla myslieť, že dostanem. A ja o kultúre budem tu hovoriť veľa, najviac, ako sa bude dať a verím, že aj tým jej pomôžem. Ďakujem.
Hrnčiar, Andrej, podpredseda NR SR (2016-09-22):
Nech sa páči, pán minister.
Hrnčiar, Andrej, podpredseda NR SR (2019-12-03):
Prosím, prezentujme sa a hlasujme. (Hlasovanie.) Prítomných 126, za 49, proti 2 zdržalo sa 72, nehlasovali 3. Konštatujem, že sme neschválili návrh novely zákona č. 30/2019 Z. z. o hazardných hrách. Dávam slovo poverenému členovi výboru pre sociálne veci poslancovi Erikovi Tomášovi, aby uviedol hlasovanie o návrhu uznesenia k návrhu na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne. (Hlasovanie o návrhu na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne , tlač 1821.)
Rajtár, Jozef, poslanec NR SR (2019-06-18):
Ďakujem pani Kiššovej za vystúpenie a ja by som k tomu chcel dodať, že, bohužiaľ, toto, čo pripravila vláda, nie je oddialenie účinnosti celého zákona, ale tzv. oddialenie dávania pokút. A tie podmienky, za ktorých sa to oddiaľuje, nie sú správne a dobre nadefinované, pretože sa tam vyžaduje, aby nielen bol subjekt a jeho kasa zaregistrovaná na Finančnej správe, ale aby mal objednané riešenie od tzv. certifikovaného dodávateľa. Pričom certifikovaní dodávatelia boli za veľmi pochybných okolností certifikovaní a ten výsledok je taký, že najväčší výrobcovia tieto certifikáty nemajú a, naopak, rôzne pochybné firmy takéto certifikáty dostali. To je výsledok postupu Finančnej správy, ktorý, si dovolím tvrdiť, že bol v rozpore so zákonom, celý ten proces, ako to, ako to vydávali. Čiže tá podmienka, na základe ktorej sa oddiaľuje tzv. pokutovanie, nie je správne nadefinovaná.
Bugár, Béla, podpredseda NR SR (2011-09-13):
Na vystúpenie pána ministra zahraničných vecí s faktickými poznámkami sa prihlásili, posuňte to ďalej, jedenásti poslanci. Končím možnosť sa prihlásiť do faktických. Posledný je pán poslanec Richter. Takže nech sa páči, pán poslanec Vážny.
Hambálek, Augustín, poslanec NR SR (2017-09-14):
Pán predsedajúci, v spoločnej správe je šesť pripomienok. Pani poslankyňa Pfundtner požiadala vyňať na osobitné hlasovanie body 3 a 6. Preto dajte, prosím, hlasovať o bodoch 1, 2, 4 a 5 spoločnej správy s odporúčaním gestorského výboru schváliť.
Brixi, Otto, poslanec NR SR (2015-04-15):
Ďakujem pekne, pán predsedajúci. Kolegyne, kolegovia, pán minister, pán predkladateľ, ja nie úplne súhlasím s tým, že by sme si nemali pripomínať hriechy minulosti a to, kvôli čomu tu dnes sedíme, lebo, žiaľbohu, aj kroky minulých pravicových vlád, aj tých, ktorých ste boli vy súčasťou, pán doktor Lipšic, viedli k marazmu slovenského zdravotníctva a kvôli tomu, čomu tu dnes sedíme. Ja pána ministra Čisláka poznám ako slušného a empatického človeka, takže mne príde také trošku aj smutné, keď po takmer piatich mesiacoch v tom, čo sedí vo funkcii, ho tu idú kádrovať ľudia, ktorí sa podieľali na kapitalizácii slovenského zdravotníctva, na kšeftovaní, tom kšeftovaní, pani poslankyňa Nicholsonová, tom kšeftovaní s limitmi, o ktorých hovoríte, ktorí sa podieľali na tom, že slovenské zdravotníctvo sa rozkradlo, sa predali najlukratívnejšie služby a jeho časti. Tak títo ľudia dneska idú hovoriť človeku, ktorý je tu päť mesiacov, o tom, ako má zdravotníctvo fungovať? Kolegyne, kolegovia, prepáčte, ale my sme veľmi malá krajina. Aj pán poslanec Uhliarik, aj pán poslanec Novotný, každý tu vieme, kto tu čo robí a kto tu čo robil, kolegovia. Tak veľmi dobre zvážte, do akej miery vy tu budete moralizovať, lebo ani jeden z vás nemá žiadne právo hovoriť tu o tom, ako zdravotníctvo vyzerá, lebo na konci toho príbehu a na konci tohto celého zla stojíte práve vy. Ďakujem. (Potlesk.)
M. Číž, podpredseda NR SR: (2007-03-29):
(Hlasovanie.) Prítomných 133 poslancov, za návrh 132 poslancov, zdržal sa 1 poslanec. Konštatujem, že tieto návrhy sme schválili.
P. Paška, predseda NR SR: (2006-08-03):
Pán Dušan Jarjabek, nech sa páči, faktická poznámka.
Novotný, Viliam, poslanec NR SR (2013-11-27):
Ďakujem pekne. Tak, samozrejme, vo vystúpení pani poslankyne Vaľovej, tak ako sme si už zvykli na kolegov zo SMER-u, sme sa prepracovali podľa jej názoru k prapôvodnej príčine problému a tou je Dzurinda, lebo vlastne Dzurinda je prapôvodnou príčinou akéhokoľvek problému, ktorý tu máme. Toto je taký evergreen, ale veľmi dobre to opakujete a dokážete to našiť na mieru, no ale poďme k meritu veci. V 2003. sa uskutočnil prenos kompetencií na mestá, obce a samosprávne kraje. Samozrejme, aj sociálne služby boli prenesenou kompetenciou a ono to má aj logiku, lebo vy ako primátorka a vaši poslanci v Humennom určite lepšie viete, koľko kapacít verejný poskytovateľ, ktorého zriaďujete, potrebuje pre sociálne služby, a určite to lepšie viete posúdiť vzhľadom ku starnutiu obyvateľstva v Humennom ako nejaký úradník v Bratislave, čiže to malo absolútnu logiku, že to išlo na samosprávne kraje, mestá a obce, len zabudli ste povedať, že potom prišla aj fiškálna decentralizácia v roku 2004 a prišli peniaze a veľa peňazí. Tak veľa, že v 2005. roku snáď prvý- a poslednýkrát vládu Mikuláša Dzurindu na ZMOS-e v Bratislave vytlieskali poslanci, vytlieskali starostovia a primátori, boli veľmi spokojní po fiškálnej decentralizácii s objemom peňazí, ktorý prišiel. Takže zas celkom by som to takto nezjednodušoval, ale pokračujme ďalej. Potom prišla novela pani exministerky Tomanovej. Faktom je, že diskriminácia klientov u neverejných poskytovateľov vzhľadom ku klientom u verejných poskytovateľov, skutočnosť, že mesto zaplatí menej pri rovnakom stupni odkázanosti za klienta, ktorý ide do, k neverejnému poskytovateľovi, a viacej zaplatí u verejného poskytovateľa, ktorého zriaďuje, je diskriminácia, to povedal Ústavný súd a tam niekde začal ten celý problém, že znovu nesystémovo musíme každý rok doplácať neverejných poskytovateľom.
Laššáková, Jana, podpredsedníčka NR SR (2012-08-01):
S reakciou na faktickú poznámku pán poslanec Fronc, nech sa páči.
Šeliga, Juraj, podpredseda NR SR (2020-11-05):
Prezentujme sa, prosím, a hlasujme. (Hlasovanie.) Prítomných 114, za 82, proti 25, zdržalo sa 6, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči výbory a lehoty.
Laššáková, Jana, podpredsedníčka NR SR (2014-10-21):
S reakciou pán poslanec Přidal.
Susko, Boris, poslanec NR SR (2023-02-10):
Ďakujem, ďakujem pekne za slovo. No ešte raz, ďakujem všetkým za faktické pripomienky. Nebudem menovite reagovať, ale skúsim tak všeobecne. Budem len menovite asi na pána poslanca Dostála. No podľa mňa to nie je v súlade s ústavou, tá lehota 130 dní najskôr od termínu volieb, ktorý bol stanovený uznesením na 30. septembra, pretože túto lehotu neupravuje žiaden zákon. Zákon, volebný, upravuje lehotu najskôr 110 dní pred dňom konania volieb na to, aby bolo tých 110 dní na volebnú kampaň. Tú lehotu najskôr zákon, volebný, vôbec neupravuje. To znamená, Národná rada tu išla nad rámec ústavy a nad rámec zákona, kde v ústave nie je napísané, že toto môže Národná rada takto schváliť. A schválené je to účelovo práve preto, aby ste mali čas do 1. mája zmeniť volebné podmienky a zmeniť tieto nastavenia. Podľa mňa je to v rozpore s princípom právnej istoty a v rozpore s čl. 2 ods. 2 Ústavy Slovenskej republiky, ktorá hovorí o tom, že štátne orgány môžu robiť len to, čo im zákon umožňuje. Všetko ostatné je zakázané. A takého niečo ani Národnej rade zákon neumožňuje. A judikatúra Ústavného súdu jasne povedala, že tento systém legality sa vzťahuje aj na Národnú radu Slovenskej republiky. Čiže je to v rozpore s princípom právnej istoty, v rozpore s predvídateľnosťou práva, v rozpore s tým, že štátne orgány majú konať bez prieťahov. A to sa vzťahuje aj na termín 30. septembra, ktorý je tiež porušením princípu právnej istoty a princíp toho, že štátne orgány majú konať bez prieťahov. To znamená, mali sme stanoviť čo najskorší termín volieb. Na a čo sa týka toho, že či je to volebná korupcia alebo nie. Kolegovia, treba si uvedomiť, ešte raz to zopakujem, my tu nemáme povinnosť volieb. Máme právo, volebné, aktívne právo je právom, nie povinnosťou. A za využitie alebo nevyužitie svojho práva nemôže byť nikto tak sankcionovaný ani odmeňovaný. Je to po... (Prerušenie vystúpenia časomerom.)
Kollár, Boris, predseda NR SR (2022-10-18):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem. Končím možnosť prihlásiť sa do rozpravy. Vystúpi jeden poslanec, pán poslanec Viskupič. Nech sa páči, máte slovo.
Bugár, Béla, podpredseda NR SR (2019-10-17):
Prezentujme sa a hlasujme. (Hlasovanie.) Prítomných 128, za 92, zdržalo sa 35 poslancov, 1 nehlasoval. Návrh pánov poslancov sme schválili. Teraz budeme hlasovať o návrhu poslancov, ktorí navrhujú, aby sa voľba kandidátov na člena Regulačnej rady (tlač 1739) a voľba člena Súdnej rady Slovenskej republiky (tlač 1740) vykonali tajným hlasovaním. Prezentujme sa a hlasujme. (Hlasovanie.) Prítomných 127, za 83, proti 40, zdržali sa 2, 2 nehlasovali. Návrh sme schválili. Teraz pristúpime k tajnému hlasovaniu o obidvoch návrhoch na dvoch hlasovacích lístkoch a, samozrejme, pri každom mene každú alternatívu treba označiť. Pri voľbe kandidátov za člena Regulačnej rady najviac dvoch kandidátov a, samozrejme, pri voľbe člena Súdnej rady najviac u jedného kandidáta. Takže pristúpime k vykonaniu tajného hlasovania. [Hlasovanie o návrhu na voľbu kandidátov na člena Regulačnej rady (tlač 1739) – nová voľba, a o návrhu na voľbu člena Súdnej rady Slovenskej republiky (tlač 1740).] (Akt tajného hlasovania.)
Senko, Ján, poslanec NR SR (2018-09-12):
Keďže sme odhlasovali body zo spoločnej správy, hlasovali sme aj o podanom pozmeňujúcom návrhu, pán predseda, dajte hlasovať o tom, že návrh zákona prerokujeme v treťom čítaní ihneď.
Pellegrini, Peter, predseda NR SR (2015-11-24):
Prezentujme sa a hlasujme o bodoch 1 a 2 spoločnej správy spoločne s odporúčaním gestorského výboru schváliť ich. (Hlasovanie.) Prítomných 135 poslancov, za hlasovalo 115, zdržalo sa 20 poslancov. Tieto body sme schválili.
Hlina, Alojz, poslanec NR SR (2023-12-12):
Ďakujem pekne. Ja tiež skúsim v tej prvej časti ohľadom tých dividend, že tie 3 % nárastu nás vyjdú strašne draho, hej, že ono tá daň z dividend je určitým spôsobom psychologická daň, lebo častokrát pre ľudí to vnímajú, že ešte raz ma zdania a čím je vyššia, tým horšie sa to platí. To, že sa s tým dá robiť, zdokladoval pán Sulík. Takže ak ste chceli hľadať, mali ste inde hľadať. A tie 3 %, ktoré ste ešte teda nešťastne chceli viazať už aj na tento účtovný rok, naozaj našu krajinu z pohľadu toho, že čo sa bude diať, vyjdú násobne viac ako potencionálny výber, výber z toho. A viete, to už nie je len o tom, ja viem, že v boľševickej krajine to tak dobre znie, že dáme tomu Hansovi alebo Jürgenovi, alebo už neviem komu menej, nech odtiaľto odvlečie, lebo tu treba ľudu, len viete, už aj dneska sú podnikatelia na Slovensku, ktorí dokážu vykázať zisk a ten si chcú vybrať niekedy. Čo je teda tiež zase vcelku prirodzené. Ja viem, že okolo Smerohlasu sa motajú podnikatelia typu Baštrnák, Kočner a iná, iná, by som povedal, lúza, pardon, podnikateľská, dépeháčkari, ktorí vlastne nepotrebujú si vybrať dividendy, na čo, však si to vyberú vratky, popreháňajú to cez celú zemeguľu, ich daň z dividend nebolí. Ale už aj na Slovensku je Jozef, nemusí to byť Hans ani Jürgen, ktorý si chce vybrať svoje dividendy, chce zaplatiť, už keď teda štát niečo ešte dodatočne chce, bolo to 7, znelo to dobre, teraz dávate 10, znie to horšie, ale tie 3 % naozaj, pán minister, tie 3 %, slovenská krajina z pohľadu imidžu, to, ako bude vnímaná, vyjdú strašne draho.
Hrnčiar, Andrej, podpredseda NR SR (2019-05-09):
Pán poslanec Petrák.
Laurenčík, Milan, podpredseda NR SR (2021-05-03):
Ďalšiu faktickú poznámku má pán poslanec Miloš Svrček.
Grendel, Gábor, podpredseda NR SR (2021-09-28):
Prezentujme sa a hlasujme. (Hlasovanie.) Prítomných 122 poslancov, za 105, proti nikto, zdržali sa 16, nehlasoval 1. Pozmeňujúci návrh pána poslanca Drdula sme schválili.
Dostál, Ondrej, poslanec NR SR (2018-02-13):
V rozprave vystúpili dvaja poslanci, neboli predložené žiadne procedurálne návrhy. Pán predsedajúci, dajte, prosím, hlasovať o tom, že Národná rada prerokuje návrh zákona v druhom čítaní.
Raši, Richard, poslanec NR SR (2013-11-28):
Ďakujem pekne, pán predseda. Chcel by som pozvať všetkých, ktorí ešte neboli na preventívne vyšetrenie srdca, na zdravotnícky výbor, aj s občerstvením. Ďakujem pekne.
Laššáková, Jana, podpredsedníčka NR SR (2015-04-24):
Pán poslanec Matovič, ste poslancom Národnej rady a nemôžte nikoho len tak bez nejakých neoverených informácií obviniť z nejakých vecí, ktoré vôbec nie sú pravdivé. Takže nie je to z vašej strany naozaj fér a musím povedať, že je to vyslovene len vaša politická prezentácia. (Potlesk.) Nech sa páči, pán poslanec Osuský.
Pčolinský, Peter, podpredseda NR SR (2023-02-16):
Ďakujem pekne. Pán poslanec Taraba. Nenachádza sa v sále. Pán poslanec Suja.
D. Lipšic, podpredseda vlády a minister spravodlivosti SR: (2004-05-14):
Súhlasím aj s tým, čo povedal pán poslanec Hanzel, že ide len o čiastočné odškodnenie a pri odškodňovacích zákonoch to je vždy tak. Vždy to je len čiastočné odškodnenie, najmä za morálnu ujmu, ktorá bola spôsobená zločinným systémom, ako to konštatovala Národná rada, ktorý tu vládol od roku 1948 do roku 1989. Pani poslankyňa Bollová vyjadrila presvedčenie, že by mali byť rovnako trestané zločiny akýchkoľvek režimov. Ja si myslím, že zločiny komunistického režimu boli najmiernejšie potrestané. Zločiny druhého totalitného režimu, ktorý na Slovensku vládol v minulom storočí, boli potrestané oveľa konzekventnejšie, predsa boli prijaté osobitné zákony, zriadený Národný súd, ľudové súdy, bolo vynesených niekoľko rozsudkov smrti, niekoľko dlhoročných trestov odňatia slobody. Za zločiny komunistického režimu bol zatiaľ uložený jeden podmienečný trest, nič viac. Mali sme nežnú revolúciu, možno až príliš nežnú, ale súhlasím s tým základným postulátom, že všetky zločiny akéhokoľvek systému, akéhokoľvek jednotlivca je potrebné rovnako trestať. Ale myslím si, že v tomto prípade sa komunisti nemajú na čo sťažovať, možno skôr naopak.
Glváč, Martin, podpredseda NR SR (2018-10-24):
Pán poslanec Dostál.
Baláž, Radovan, poslanec NR SR (2018-12-04):
Ďakujem pekne za slovo. V krátkosti. Dovoľte mi, kolegovia, aby som predniesol pozmeňujúci návrh, ktorý už tu bol avizovaný. Tento pozmeňujúci návrh reaguje na dve situácie. Prvá, je to kolízia s vládnym návrhom zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore pri novelizá..., a ktorým sa menia a dopĺňajú niektoré zákony pri novelizácii Trestného poriadku, preto sa v bodoch 1, 3 a 5 a 7 tohto pozmeňujúceho návrhu navrhujú legislatívnotechnické úpravy potrebné na vyhnutie sa tejto kolízii. A druhá časť tohto pozmeňujúceho návrhu súvisí s opätovným schválením Národnou radou návrhu zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa menia dopĺňajú niektoré zákony, ktorým sa okrem iného zaviedol príspevok na rekreáciu a ktorým vzhľadom na to, že ho majú ustanovený aj štátni zamestnanci, aj colníci, je žiaduce upraviť aj pre príslušníkov finančnej správy a deje sa tak v bodoch 2 a 4 tohto pozmeňujúceho návrhu. Teraz prečítam samotné paragrafové znenie tohto návrhu zákona, pozmeňujúceho návrhu. Pozmeňujúce a doplňujúce návrhy poslanca Národnej rady Slovenskej republiky Radovana Baláža k vládnemu návrhu zákona o finančnej správe a o zmene a doplnení niektorých zákonov (tlač 1131). V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám pozmeňujúce a doplňujúce návrhy k vládnemu návrhu zákona o finančnej správe a o zmene a doplnení niektorých zákonov. Vo vládnom návrhu zákona navrhujem tieto zmeny a doplnenia: 1. V čl. I § 9 ods. 2 písm. i) sa slová „v rozsahu podľa § 10 ods. 8 písm. b) a f) Trestného poriadku“ nahrádzajú slovami „spáchaných v súvislosti s porušením daňových predpisov v oblasti dane z pridanej hodnoty pri dovoze a spotrebných daní alebo colných predpisov“. 2. V čl. I sa § 213 dopĺňa odsekom 7, ktorý znie: (7) Príslušníkovi finančnej správy patrí príspevok na rekreáciu v rozsahu a za podmienok ustanovených v § 152a Zákonníka práce.“ 3. V čl. I sa § 316 dopĺňa ods. 3, ktorý znie: (3) Ak sa vo všeobecne záväzných právnych predpisoch používa pojem „poverený pracovník finančnej správy“ vo všetkých tvaroch, rozumie sa tým „poverený príslušník finančnej správy“ v príslušnom tvare. 4. V čl. I sa § 321 dopĺňa ods. 4, ktorý znie: „(4) Príslušníkovi finančnej správy, ktorý sa stal príslušníkom finančnej správy podľa § 322 ods. 1 alebo § 325 ods. 2 až 7, ktorému bol pred 1. júlom 2019 poskytnutý príspevok na rekreáciu podľa predpisov účinných do 30. júna 2019 alebo podľa osobitného predpisu7)	, príspevok na rekreáciu podľa § 213 ods. 7 v roku 2019 nepatrí.“ 5. V doterajšom čl. III sa vypúšťa doterajší bod 1. Zároveň sa vypúšťa označenie doterajšieho bodu 2. 6. Doterajší čl. 9 sa vypúšťa. Ostatné články sa primerane prečíslujú. 7. V doterajšom č. XXI sa slovo „XX“ nahrádza slovom „XIX“. A to je všetko, ďakujem pekne.
Sulík, Richard, predseda NR SR (2010-12-07):
Ďakujem pekne. S faktickou poznámkou sa neprihlásil nikto, na rade s vystúpením je pán poslanec Osuský.
B. Bugár, podpredseda NR SR: (2002-05-16):
(Hlasovanie.) Prítomných je 116 poslancov, za 55, proti 21, zdržalo sa 34, nehlasovali 6. Konštatujem, že ani tento návrh pani poslankyne nebol prijatý. Nech sa páči. P. Finďo, poslanec: Ďalší poslanec, ktorý vystúpil v rozprave, bol pán poslanec Brňák, ktorý dal návrh na uznesenie, ktorý nesúvisí bezprostredne s týmto materiálom. Tak by som prosil, aby sme o ňom hlasovali ako o uznesení po skončení hlasovania o uzneseniach, ktoré sa týkajú tohto materiálu. Pani poslankyňa Sabolová predniesla v rozprave dva doplňujúce návrhy k uzneseniu k tomuto materiálu a navrhuje, aby za bod B návrhu uznesenia, ktorý máte v tlači 1449a, aby sa pridal bod C, ktorý znie: Národná rada žiada vládu Slovenskej republiky predložiť do Národnej rady Slovenskej republiky zoznam všetkých zdravotníckych zariadení z prvej a druhej etapy privatizácie, ktoré boli doteraz sprivatizované s uvedením ponukovej ceny a skutočne uzatvorenej zmluvnej ceny pre jednotlivé zdravotnícke zariadenie v termíne do 31. mája 2002.
Halák, Róbert, poslanec NR SR (2022-03-24):
Ďakujem za slovo. Vážený pán predsedajúci, dovoľte mi, prosím, ako navrhnutému spravodajcovi výboru predniesť spoločnú správu výborov Národnej rady o prerokovaní návrhu poslancov Národnej rady Slovenskej republiky Ondreja Dostála, Zity Pleštinskej, Petra Osuského, Vladimíry Marcinkovej a Petra Polláka na vydanie zákona, ktorým sa mení zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov (tlač 776) v druhom čítaní. Výbor pre kultúru a médiá ako gestorský výbor podáva Národnej rade spoločnú správu výborov. Národná rada uznesením č. 1113 z 25. novembra 2021 rozhodla o tom, že návrh zákona prerokuje v druhom čítaní, a pridelila ho na prerokovanie týmto výborom: ústavnoprávnemu výboru, výboru pre financie a rozpočet, výboru pre ľudské práva a národnostné menšiny a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a v stanoviskách poslancov odporúča Národnej rade uvedený návrh zákona (tlač 776) schváliť. Pozmeňujúci a doplňujúci návrh gestorský výbor odporúča schváliť. Spoločná správa výborov Národnej rady bola schválená uznesením č. 155 z 1. februára 2022. Gestorský výbor ma určil za spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán predsedajúci, ďakujem, skončil som. Otvorte, prosím, rozpravu.
Mesterová, Zuzana, poslankyňa NR SR (2024-01-24):
Ďakujem pekne za slovo, pán predsedajúci. Ja by som reagovala na tú časť príspevku predrečníka pána Janckulíka, v ktorej poukazoval na tú závažnosť tejto právnej úpravy z pohľadu korupcie. Ja som si pred pár minútami s veľkým záujmom vypočula stanovisko nášho premiéra zo... z cesty na Ukrajinu a nebudem sa venovať teraz jeho názoru k vojnovému konfliktu. A zaujala ma tam jedna myšlienka, kde náš premiér ocenil, že Ukrajina aktívne rieši otázku korupcie z toho titulu, že sa chce stať súčasťou európskych štruktúr a členom NATO. Vyzdvihol, že zriadili špeciálne orgány, ktoré sa touto otázkou zaoberajú a chválil akože nášho suseda (potlesk), že aktívne pristupujú k riešeniu takej závažnej trestnej činnosti. No a potom ten istý premiér (povedané so smiechom) a jeho vláda predloží návrh zákona v skrátenom legislatívnom konaní, kde nám predstavuje svoju verziu videnia sveta a spôsobu riešenia korupcie, a teda jej legalizáciu a... (povedané so smiechom), prepáčte, ale ono vážne, ono to je na smiech, fakt, náš premiér je na hanbu a na smiech celému svetu, lebo už akože toto tvrdiť po tom, čo tri týždne prebieha rozprava k tomu, aké vážne dopady jeho legalizácia korupcie spôsobí na právnom štáte a na bezpečnosti občanov, ja, to už len človek, ktorý tak sa musí báť, že už mu je úplne jedno, čo povie, len aby seba a svojich ľudí ochránil, toto dokáže robiť, a to potom vystáva otázka, že on síce získal mandát, ale či je spôsobilý výkonu svojej funkcie, je otázne, lebo akože my strácame váhu vo svete, on stráca váhu... (Prerušenie vystúpenia časomerom. Potlesk.)
Fico, Robert, poslanec NR SR (2020-04-02):
Kto tam bol, ešte raz, nech povie, či to je, alebo nie je pravda. Bol tam pán Kollár, bol tam pán Sulík, bol tam pán Matovič, nebol tam pán Kiska, bola tam pani Remišová, bol tam pán Kotleba, bol som tam ja. Boli tam šiesti predsedovia politických strán a hnutí, ktorí sú teraz zastúpení v Národnej rade. Nechcem teraz volať po pánovi Kotlebovi a po svedectve, ale všetci šiesti musia potvrdiť, že som postavil nasledujúce tri otázky. Prvá otázka: Budete voliť predstaviteľa Kotlebovej strany do výborov? Odpoveď bola: Nikdy nebudeme voliť predstaviteľov Kotlebovej strany do štandardných výborov. Išlo o výbor ľudskoprávny a druhý výbor, ktorý je, je výbor zahraničný. Áno, nemáme žiadny problém, rešpektujeme právo opozície obsadiť kontrolné výbory a budeme voliť pána Kotlebu a jeho ľudí do kontrolných výborov, ktoré budú dohodnuté v rámci dohody medzi SMER-om a stranou pána Kotlebu. Dohoda bola, že VOS si berú predstavitelia Kotlebovej strany. Vychádzali sme z toho, všetko je dohodnuté. Druhá otázka bola, či budú voliť predstaviteľov strany SMER do výborov, ktoré boli určené. To je zahraničný výbor a ľudskoprávny. Bolo nám povedané, že nikdy nebudú voliť Ľuboša Blahu do zahraničného výboru, ale že s plnou právomocou môže nastúpiť do výboru ľudskoprávneho, ktorý bol pre SMER – sociálnu demokraciu určený. Toto je pravda. Takáto bola dohoda. (Reakcia z pléna.) Takáto bola dohoda. Takáto... (Reakcia z pléna.) Prosím vás, nevykrikujte, ja som tam sedel... (Prerušenie vystúpenia predsedajúcim.)
Jurinová, Erika, podpredsedníčka NR SR (2014-03-28):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Vyhlasujem všeobecnú rozpravu... Takže pán navrhovateľ chce byť v rozprave. Nech sa páči, máte slovo. Rozprava je teda uzavretá. Máte slovo.
Muránsky, Peter, poslanec NR SR (2011-10-21):
Môžeme otvoriť rozpravu.
Číž, Miroslav, poslanec NR SR (2012-12-11):
Ďakujem pekne. No, vážený pán kolega, nepochybne rešpektujem, že v hodnotovom systéme, v ktorom sa pohybujete, pravdepodobne vnímate dostatočným spôsobom problematiku sociálnej sféry. Nie je jednoduché vás počúvať predovšetkým v tom zmysle, že už v druhom vystúpení nielen môj krajan Ľudo Kaník, ale aj vy sa staviate do polohy, akože vy chránite ľudí. A do toho celého potom, samozrejme, nesmelým bonmotom sa pridáva blahosklonný úsmev pani Vášáryovej a podobných pánov. Problém je, že SDKÚ sa už ani netvári, aspoň tí korektnejší z nej sa už ani netvária, že oni ochraňujú nejakých ľudí, oni ochraňujú bohatých a aj strednú triedu, pokiaľ tam bola pani Vášáryová, už tam nie je tá stredná trieda, menej, ale teraz SaS je dokonca už ochrancom ľudu. Tá kritika zľava sa občas objavuje v politickom mechanizme len. A veľmi radi by sme sa porozprávali na túto tému o hodnotách, pán kolega, problém je, že je známe, že schválenie rozpočtu indikuje finančným trhom nejakú situáciu u nás a že to má asi význam. Takže hlavnou úlohou našou je, aby sa rozpočet schválil. Pomer k hlavným problémom rozpočtu toho že ste nám tu 30 minút rozoberali dohodárov a možné diery, ktoré tam nie sú pevné, verím, že sa s tým naši odborníci vysporiadajú. Ale obávam sa, že tie hlavné problémy, o ktorých potrebujeme hovoriť, sme vo vašom vystúpení nepočuli.
Blanár, Juraj, podpredseda NR SR (2021-09-28):
Lebo ste ešte mali čas, som si nebol istý. Ďalší s faktickou poznámkou – pán poslanec Dušan Jarjabek.
Mesterová, Zuzana, poslankyňa NR SR (2024-01-11):
Ďakujem pekne za slovo, pán predsedajúci. Ale ja, keďže vidím, že za mnou je prihlásený pán Bartek, taká prvá lastovička, tak aby ste videli, že to myslíme vážne diskusiu s vami, tak ja sa svojho času vzdávam v prospech neho. Ďakujem.
Bugár, Béla, podpredseda NR SR (2011-04-01):
Pán poslanec Bublavý.
Jurinová, Erika, poslankyňa NR SR (2017-04-07):
Ďakujem pekne za slovo. Kolegyňa Soňa Gaborčáková vždy berie túto tému veľmi odborne a vysoko odborne. Pri všetkých jej prejavoch alebo príspevkoch vždy poukazuje na kvalitu. A presne, presne vlastne o tom je aj celá kauza Čistý deň. Tým, že sa neposkytovala kvalitná služba sociálnoprávnej ochrany alebo výkon sociálnoprávnej ochrany detí, došlo aj naozaj k vážnym pochybeniam na ministerstve. Proste nevšimli si, že nedokážu efektívne využívať peniaze, ktoré posielajú zariadeniu. Je tu naozaj vec kvality. Nebol nikto, kto by dohliadal, že sa poskytuje takáto služba kvalitne. Ďalej ma zaujímalo, ako si poukázala na prepojenie zdravotno-sociálneho, zdravotno-sociálnych služieb, alebo teda najmä na to, na preplácanie úkonov v sociálnych zariadeniach. Faktom je, že ministrovi Richterovi sa podarilo konečne otvoriť túto tému. Ale povedzme si, že veď za vašej vlády, za prvej vlády Fica vznikol zákon o sociálnych službách, ktorý bol hneď od začiatku jedna veľká katastrofa. A teraz po ix rokoch jeho pôsobenia, po koľkých, po 13 rokoch jeho pôsobenia konečne prichádzate, budete prichádzať, ešte nevieme, teda v akej podobe to nakoniec bude, s veľkou novelou, ktorá by mala riešiť sociálne služby, financovanie sociálnych služieb. Hovoríte o tom, že budú zrovnoprávnené verejní, neverejní poskytovatelia. Ale každopádne veľmi sa na to pozeráme skepticky. Popri tom, ako vidíme, že narábate a ambulantnými službami, tak máme obavu, že proste... (Prerušenie vystúpenia časomerom.)
Danko, Andrej, podpredseda NR SR (2024-01-10):
Pán poslanec Krátky.
Blanár, Juraj, podpredseda NR SR (2021-12-02):
Pán poslanec Urban.